представени или които са посочени в одитните сертификати, спрямо счетоводните регистри и — когато е възможно — спрямо други оправдателни документи.
 (20)
 По отношение на операциите по преструктуриране и конверсия на лозя е целесъобразно да се предвидят системни проверки преди и след изпълнението на всяка операция, както и да се определи кога и при какви условия тези проверки може да се извършват чрез дистанционно наблюдение или въз основа на извадка.
 (21)
 По отношение на операциите по събиране на реколтата на зелено следва да се предвиди след провеждането им да се правят системни проверки на място на съответните площи, за да се гарантира, че е извършено пълно унищожаване или отстраняване на гроздовете, докато все още не са узрели, като по този начин добивът от съответната площ се премахва изцяло. Тези проверки следва да гарантират и надлежното спазване на фитосанитарните изисквания и изискванията във връзка с околната среда. В интерес на ефективното изпълнение компенсацията следва да се изплаща, след като се провери, че събирането на зелено е извършено, и следва да не се правят авансови плащания.
 (22)
 За да се уеднакви основата за плащане на подпомагането по мерките за преструктуриране и за събиране на реколтата на зелено, е целесъобразно да се определят разпоредби относно измерването на площите, и по-специално — да се определи каква площ съответства на площта, засадена с лозя, в случаите, когато подпомагането се изплаща на базата на стандартни таблици на единичните разходи, основаващи се на площта.
 (23)
 Що се отнася до мярката за дестилация на вторични продукти, държавите членки следва да предприемат всички мерки, които са необходими за проверка на спазването на условията и границите за изплащане на подпомагането.
 (24)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРОЦЕДУРА ЗА ПРЕДСТАВЯНЕ И ИЗМЕНЕНИЕ НА ПРОГРАМИТЕ ЗА ПОДПОМАГАНЕ
 Член 1
 Програмен период и уведомяване за съответните национални нормативни актове
 1. Проектите на програмите за подпомагане, посочени в член 41, параграф 1 от Регламент (ЕС) No 1308/2013, се представят за петте финансови години 2014—2018 г.
 2. Държавите членки уведомяват Комисията за приемането или изменението на своите нормативни актове, които се отнасят до програмите за подпомагане, посочени в параграф 1.
 Член 2
 Промени в програмите за подпомагане
 1. Промени в приложимите програми за подпомагане, които промени са предвидени в член 41, параграф 5 от Регламент (ЕС) No 1308/2013, се подават максимум два пъти на финансова година — съответно до 1 март и до 30 юни всяка година.
 Тези срокове обаче не се прилагат в случай на спешни мерки поради природни бедствия по смисъла на член 2, точка 9 от Регламент (ЕС) No 702/2014 на Комисията (7), на неблагоприятно климатично събитие, което може да бъде приравнено на природно бедствие по смисъла на член 2, точка 16 от посочения регламент, или на други извънредни обстоятелства.
 2. Промените, упоменати в параграф 1, се посочват в програмата за подпомагане, която се представя на Комисията, като се използва образецът, поместен в приложение I, и трябва да включват:
 а)
 мотивите за предложените промени;
